הנדון: בקשה לקבלת מידע לפי חוק חופש המידע, התשנ"ח-1998
סימוכין: בקשה מיום 13.1.2022

1. הבקשה שבסימוכין לקבלת מידע לפי חוק חופש המידע התשנ"ח-1998 (להלן: "החוק"), על אודות נתונים על חוק הסדר התדיינות בסכסוכי משפחה, נבחנה והוחלט שלא ניתן להיעתר לה. 
2. ככל שאכן קיים מידע כמבוקש על ידיך הרי שמדובר במידע שנוצר בידי משרד הרווחה והביטחון החברתי. נושא זה הנו באחריות יחידת הסיוע הפועלת תחת משרד זה. על כן, באפשרותך לפנות בבקשה מתאימה לממונה על העמדת מידע לציבור במשרד הרווחה והביטחון החברתי בכתובת הבאה: 
 hofmeida@molsa.gov.il. זאת, בהסתמך על סעיף 8(5) לחוק.
3. בקשתך שבסימוכין לקבלת מידע אודות הליכי גישור המתנהלים תחת הנהלת בתי המשפט, נבחנה והוחלט שלא ניתן להיעתר לה שכן אין ברשותנו ריכוז של נתונים אלה. 
מטבע הדברים, במערכת אשר במסגרתה מתנהלים הליכים רבים מסוגים שונים ורבים, קיימים אינסוף של פילוחים אפשריים, שרובם הגדול אינם מקבלים ביטוי במערכות הממוחשבות. כמו כן, בהתאם לסעיף 7(ה) לחוק, רשות ציבורית אינה מחויבת לעבד את המידע לצרכיו של המבקש אלא רק מידע כפי שהוא מצוי בידי הרשות הציבורית. 
למעלה מן הצורך, ובלי להידרש לקיומם של סייגים אחרים שבחוק הואיל והמידע המבוקש אינו ברשותנו, כאמור, יצוין כי לצורך הפקת המידע, תידרש כניסה לכל תיק ותיק באופן פרטני ולחילוץ המידע המבוקש מתוך התיקים, דבר שיהיה כרוך בהקצאת משאבים בלתי סבירה. לפיכך, אין בידנו להיעתר לבקשתך לקבלת מידע זה, כאמור, בין היתר, על יסוד סעיפים 8(1) ו-8(3) לחוק. 

4. כנגד החלטה זו אתה רשאי להגיש עתירה מנהלית לבית המשפט לעניינים מנהליים בירושלים. 

5. אנו לרשותך ככל שיידרש. 

